এবি সিদ্দিক খসরু, নান্দাইল প্রতিনিধিঃ ময়মনসিংহের ঈশ্বরগঞ্জ উপজেলার অন্যতম শিক্ষা প্রতিষ্ঠান রায়বাজার বালিকা উচ্চ বিদ্যালয়ে সোমবার (২রা নভেম্বর) ব্র্যাকের আয়োজনে নিরাপদ ইন্টারনেট ব্যবহার বিষয়ক এক কর্মশালা অনুষ্ঠিত হয়। ব্র্যাক ময়মনসিংহ অঞ্চলের সিনিয়র এলাকা ব্যবস্থাপক বাবু সনজিব কুমার ঘোষের সভাপতিত্বে অনুষ্ঠিত কর্মশালায় বিদ্যালয় ম্যানেজিং কমিটির সভাপতি মোঃ হেলাল উদ্দিন মনজু প্রধান অতিথি হিসাবে উপস্থিত ছিলেন। বিশেষ অতিথি ছিলেন বিদ্যালয়ের সহ-প্রধান শিক্ষক মোঃ শফিকুল ইসলাম বাবুল। ব্র্যাক ঈশ্বরগঞ্জের পিও লীজা ফারহানার উপস্থাপনায় অনুষ্ঠিত কর্মশালায় আলোচনায় অংশ গ্রহন করেন ব্র্যাকের এল আর পি সিনিয়র সাংবাদিক মোঃ এনামুল হক বাবুল, বিদ্যালয়ের কম্পিউটার শিক্ষক মোঃ মাহবুব আলম খান, ব্র্যাকের মোঃ রফিকুল ইসলাম, ছাত্রী রুনা আক্তার এল আর পি সাবিকুন্নাহার প্রমুখ। কর্মশালায় ইন্টারনেট ব্যবহারের বিভিন্ন দিক মাল্টিমিডিয়ার মাধ্যমে উপস্থাপন করা হয়। কর্মশালা শেষে উপস্থিত কুইজ প্রতিযোগিতার মাধ্যমে ১২ জন মেধাবী ছাত্রীকে পুরুস্কৃত করা হয়। এরা হচ্ছে ৯ম শ্রেনীর অনন্যা, লিমা, জ্যোতি, মনিরা এবং অন্যান্য ক্লাসের সুমাইয়া, জ্যোতি নন্দি, প্রীতি ,কলি জেরিন, হিমু প্রমুখ। উল্লেখ্য, রায়বাজার বালিকা উচ্চ বিদ্যালয়ে ব্র্যাক মহিলা গণকেন্দ্র পাঠাগারে গ্রামীন ফোনের পক্ষ থেকে বিনামূল্যে ১বছর ব্যবহার করার জন্য একটি ইন্টারনেট ৩জি মর্ডেম প্রদান করা হয়।